स्टाप रिपर्टार: मुसलपुर, 30 आगष्ट: ASSAM SKILL DEVELOPMENT MISSION जों दाफुंजानाय BOROLAND YUVA VIKASH YOJANA नि गेजेरजों लाइमोनफोरखौ रोंगौथि गोनां खालामनो थाखाय बेसेनाङै जौगाखां आदब फोरोंथायनि गारि सालायनाय आरो जन्थ्र’आरि फोरोंथाइ हाबाफारिखौ बाक्सा जिल्लानि मुसलपुर फरायसालिमायाव दिनै जागायजेनो । बाक्सा आरो उदालगुरि जिल्लानि अपारेसन हेड अप बेसिक मेकानिकेल एन्ड द्राइभिंनि सामलायगिरि अपुरबा सर्माया बाहागो लानानै दिनै गिबियै बेखेवनानै होयो । दुलाराय बर’ फरायसा आफादनि बिथांखि बादियै गुन गोनां सोलोंथाइजों लोगोसेनो आदब गोनां सोलोंथाइ बिथांखिखौ लानानै बे गारि सोलोंनाय हाबाफारिखौ लाफानाय जादों होनना मिथिहोदों बाक्सा जिल्ला एबसुनि आफादगिरि उमेश दैमारीया । बेनि अनगायैबो बेफोरबादि लाइमोनफोरखौ गारि सालायनाय आरो जन्थ्र’यारि फोरोंथाइ हाबाफारिखौ बिटिआर हालामनि दाब दाब जायगाजों लोगोसेनो बाक्सानि तामुलपुर आरो कुमारिकातायावबो थाबैनो लागोनखौ मिथिहोदों ।